
Aktividat di fakansi pa mucha 


Resientemente Mojoni’s Gift Shop a organisá un Spa Day di fakansi pa mucha. E aktividat a tuma lugá na Sentro di Bario Amboina i tabata enserá tratamentu 
pa kara, pedikür, pintamentu, baile, desayuno, lùnch, kosnan di boka dushi i seshon di potrèt. Na ﬁ nal e muchanan a risibí unifòrm, ‘goody bag’, un potrèt 
pa bai kas kuné i tambe cupcake. 

EMOSHONANTE 


/dabboussimotors 


2 
Djárason 3 ougùstùs 2022 


KRALENDIJK – Djalu- 
na atardi tabata un mo- 
mentu di shòk, tristesa i 
desepshon pa Esther Zim- 
merman, kende ta biba den 
e bario di Nort di Saliña, pa 
ta eksakto den Kaya Shas- 
tan. Na momentu ku el a 
lanta mainta tabatin basta 
bochincha den su kurá di 
kas i el a bai wak i haña 
dos kachó den su kurá, unu 
riba kouchi di su galiñanan 
i unu den banda. 
Mirando ku e ta kria 
galiña ku masha amor, pa 
protekshon di su galiñanan, 
el a kore ku e kachónan. Ta- 


bata trata di dos kachó, unu 
tabata blanku ku vlèk pretu 
i banchi blou. Despues ku 
el a kore ku nan, e mester 
a hasi algun reparashon den 
su kurá komo ku e kachónan 
a destruí basta kos. E tabata 
nèt na tempu ku nan no a 
logra habri e kouchi i hasi 
daño na e galiñanan. El a 
logra kore ku e kachónan i 
asina trese trankilidat i pro- 
tekshon pa su bestianan. 


Dramátiko 
Via di un ‘post’ di feis- 
buk via di Durf te Vragen, 
djamars mardugá, Azile 


Hassel, identifi ká pa reda- 
kshon di e korant aki pa 
Esther Zimmerman, a hasi 
un publikashon bastante 
dramátiko i desepshoná 
riba e echo ku dos kachó 
mas a atardi a regresá i a 
mata henter su krio di gali- 
ña ku e tabata kria ku hopi 
amor i dedikashon. Nos a 
tuma kontakto ku Esther i 
el a mustra enberdat su ra- 
bia, desepshon i tristesa pa 
e situashon ku el a haña su 
mes aden djaluna último. 
“Mi tin algun tempu 
kaba ta kria galiña i tabata 
for di un proyekto di skol 
ku mi mes a sòru pa den 
un forma eksplorativo pa 
a yuda i wak e webunan 
di galiña brui. Mi a haña e 
webunan aki na un kunuku. 
Mi tin hopi amor pa bestia, 
pues mi a dediká hopi tem- 
pu pa wak henter e proseso 
di nasementu di e galiñanan 
aki.” 
“Nan a bira grandi i ta- 
bata mi kompaño. En total 
mi tabatin tres galiña i nan 
tabata den proseso di pone 
webu. Ku hopi entusiasmo 
mi tabata pendiente pa mira 
nan webunan tambe kon- 
bertí den nasementu di mas. 
Mi galiña preferí ta Sjonny. 
Mi tin un konekshon spesi- 
al kuné. Mas atardi mi a sali 
dal un rònchi i na momentu 
ku mi a yega kas mi a topa 
un situashon doloroso i 
tristu”, Esther Zimmerman 
a duna di konosé. 


Sjonny 
Esther: “Het moment 
dat ik naar buiten loop tref 
ik een hartverscheurende 
situatie. Al mijn kippen zijn 
dood, dus ook Sjonny”. 
Di un forma dramátiko 
el a skirbi e notisia aki riba 
feisbuk pa deshogá su ra- 
bia. “Mi ke sa ken ta doño 
di e kachonan i ke topa ku 
e persona aki. E galiñanan 
aki no tabata djis algun 
galiña. Nan tabata mi beibi 
nan, ku mi a kria i lanta ku 
hopi amor i dedikashon. 
Dor di deskuido di nan 
kachónan, awe mi a pèrdè 
mi galiñanan. Mi a haña 


hopi odio i rabia riba bo i 
bo kachónan”, Esther ta 
bisa riba feisbuk. 


Amor pa bestia 
Den 
kombersashon 
ayera mainta ku e korant 
aki, Esther a bisa ku e tin 
hopi amor pa bestia i e no ta 
komprondé kon doñonan di 
kachó no ta kuida nan besti- 
anan. E ta bisa ku doñonan 
di bestia mester sòru hopi 
mas mihó pa nan bestianan, 
den e kaso spesífi ko aki 
kachónan pa evitá ku nan ta 
hasi daño na otro. 
E galiñanan aki, en total 
tres, a nase na aprel i tabata 
wòrdu kriá ku hopi amor. 
Nan tabata biba den un 
kouchi den kurá. Sjonny 
tabata e promé ku a nase i 
e no tabata sa ku e ta un gai 
òf galiña. Despues el a re- 
sultá di ta un galiña. E no sa 
ken ta e doño di e kachónan 
aki. E no ke pidi daño per- 
huisio, komo ku e balor p’e 


tabata bida di su galiñanan. 
Úniko fabor ku e ta pidi e 
doño di e kachónan ta pa 
kuida nan bestianan bon i 
no laga nan kana lòs asina 
komo ku nan ta hasi daño 
na otro. Tene kuenta ku krio 
di bestia ta un responsabi- 
lidat i si bo no por dediká 
tempu na esaki, mihó no 
hasi’é. Finalmente Esther 
ta bisa ku no ta promé bia 
tin molester di bestia den 
e bario. Kabritu tambe ta 
drenta kurá di hende kome 
matanan. Apesar di esaki, 
mirando su amor pa bestia 
e sa duna nan asta kuminda. 
Kada doño di bestia mester 
kuida nan bestianan ku mas 
amor i dedikashon. 


A mata galiña Sjonny i su famia kompletu 
Mester tuma akshon kontra kachónan lòs 

KRALENDIJK -- Den 
e kaso di e mucha muhé 
Boneriano pèrdí na Europa, 
Kuerpo Polisial Karibe Hu- 
landes, KPCN, a traha in- 
tensivamente huntu ku IN- 
TERPOL. Esaki entre otro 
a kondusí ku e mucha muhé 
por a regresá Boneiru rá- 
pido. E ret di kolaborashon 
konsistiendo di e departa- 
mento di informashon i 
ekspertisio di KPCN i IN- 
TERPOL, a mustra kon im- 
portante un kolaborashon 
stabil ta. 
Tin 194 pais afi liá na e 
organisashon mundial di 
INTERPOL, bou di kua 
tambe Karibe Hulandes. 
Sinembargo a hasi un a- 


pelashon eksitoso na tra- 
hadónan di Koninklijke 
Marechaussee i di Ofi sina 
Sentral Nashonal, NCB, na 
Hulanda, ku tabata dispues- 
to pa asistí. 
For di 12 di aprel 2021 
KPCN, huntu ku Polis Hu- 
landes i INTERPOL, a es- 
tablesé un kolaborashon 
internashonal. E islanan 
Boneiru, St. Eustatius i 
Saba, via e kontakto direkto 
ku INTERPOL, ta den kon- 
takto ku e sede prinsipal na 
Lyon i ku agentenan poli- 
sial kasi rònt mundu. Dor 
di esaki agentenan polisial 
di KPCN mes por konsultá 
i suministrá e banko di dato 
di INTERPOL i asina inter- 


kambiá informashon rònt 
mundu di un manera seif. 
Agentenan di Intèl di 
KPCN ta di trein i ta traha 
na e departamento di infor- 
mashon i ekspertisio. Nan 
ta forma e konekshon entre 
INTERPOL i e servisionan 
di mantenshon di lei na e 
islanan di Karibe Hulan- 
des, Boneiru, St. Eustatius i 
Saba. Pa kasonan di persona 
pèrdí i trabou di reshèrshi 
en partikular, e unidatnan 
spesial aki i e kolaborashon 
rápido i efektivo den e ret 
polisial kompletu, ta indis- 
pensabel. 
Den e kaso aki esaki a 
kondusí na hayasgo rápido 
di e mucha muhé pèrdí. 


KRALENDIJK – “De 
tijd tikt onverbiddelijk door. 
Nog even en ik ga dit aards 
bestaan verlaten. Ik heb ge- 
vochten als een leeuwin, 
maar het mocht niet baten. 
Ik lig hier te wachten tot 
de dokter komt en dan valt 
het doek. De worsteling is 
immens geweest. Iedereen 
bedankt voor de steun en 
de lieve berichtjes die ik de 
afgelopen 3 en een half jaar 
mocht ontvangen. Het gaat 
jullie goed.” Esaki Herma 
Merx, persona bon konosí, 
a skirbi ayera mainta riba 
su facebook. 
Herma Merx, esposa di 
e konosido artista-pintor 
Henk Roozendaal, a tuma 
despedida 
emoshonante 
ayera mainta di su amigu 
i konosínan. El a skohe 


pa eutanasia, despues ku 
durante tres aña i mei el a 
bringa kontra kanser. Un 
muhé balente, pero ku na 
fi nal no por a hasi otro ku 
di entregá. Otro víktima di 
e enfermedat temibel i teri- 
bel di kanser. 
Tres aña i mei pasá dòk- 
ternan a detektá kanser ser- 
ka Herma. El a bai Hulanda 
pa tratamentu, pero na si- 
erto momentu dòkternan 
a bis’é ku e no tin masha 


tempu di bida mas. A dun’é 
algun luna, pero a lo largu 
el a biba te ayera. 
Herma i su esposo Henk 
Roozendaal a papia habrí 
ku Velli Gijsbertha den e 
programa ‘Makambas op 
Bonaire’ tokante nan enfer- 
medat. Pasobra serka Henk 
tambe a konstatá kanser. 
Nan no tabata kontentu tur 
biá kon dòkternan a atendé 
ku enfermedat di Herma. 
Henk a bisa ku den situ- 
ashon di su esposa kánabis 
medisinal tabata un bon 
tratamentu, pero tabatin 
problema pa a pèrmití esa- 
ki. 
Henk den ‘Makambas 
op Bonaire’: “Mi ke boga 
pa legalisashon di kánabis 
pa sierto pashènt. Herma ta- 
bata hopi malu. E no tabata 


apetit, pero aplikashon di 
kánabis medisinal a dun’é 
apetit bèk.” 
Herma 
den 
mesun 
programa di televishon: 
“Kánabis ta un produkto di 
mama naturalesa. Na lugá 
di legalis’é, ta preskribí tur 
sorto di otro remedi ku tin 


efekto devastador den bo 
kurpa. Hopi kontroversial. 
Loke ta yuda bo no por, 
loke no ta yuda bo sí por.” 
Herma a risibí hopi sos- 
ten riba facebook ayera 
despues ku el a pone su 
mensahe di despedida. 


KRALENDIJK – E or- 
ganisashon di naturalesa, 
Dutch Caribbean Nature 
Alliance (DCNA), ta lansa 


un plan di akshon di kli- 
ma pa Karibe Hulandes. E 
plan aki ta duna rekomen- 
dashonnan 
konkreto 
pa 
Kolaborashon entre INTERPOL 
i KPCN fruktífero 


Pa Karibe Hulandes 
DCNA ta lansa plan di akshon di klima 


tur isla karibense di Reino 
tokante tantu adaptashon 
komo strategianan di miti- 
gashon pa por bai kontra 


e efektonan di kambio di 
klima. 
E islanan Karibe Hulan- 
des ta hopi vulnerabel pa e 
konsekuensianan di kam- 
bio di klima, segun DCNA. 
Bida i sobrebibensia di 
hende, meskos tambe ma- 
yoria aktividat ekonómiko, 
ta keda den área di kosta, 
miéntras e naturalesa úniko 
di e region ya ta bou di 
preshon dor di infl uensia 
humano. Esaki ta empeorá 
mas ainda dor di e echo ku 
debí na e área geográfi ko 
chikí di e isla i kapasidat 
limitá di hende, e abilidat 
di forsa pa rekuperashon di 
sosedidunan desastroso ta 
abou. 
Komo manehadó di na- 
turalesa na Karibe Hulan- 
des, e parkenan uní den 
DCNA ya ta ripará kon e 
kambio di klima ta infl uen- 
siá e islanan. Nan ta konsi- 
derá esaki komo esensial pa 
tur gobièrnu, tantu di Hu- 
landa i Karibe Hulandes, pa 


brasa nan plan i traha huntu 
ku esnan embolbí na imple- 
mentashon di un futuro sabí 
di klima pa, manera nan ta 
bisa, islanan bunita i pa nan 
komunidatnan. 
Segun e efektonan di 
kambio di klima ta em- 
peorá, segun DCNA, ta 
esensialmente di impor- 
tansia pa hasi mas pa me- 
horá implementashon di 
mitigashon i strategianan di 
adaptashon na Karibe Hu- 
landes. 
Desaroyo 
duradero 
i 
kombatimentu di kambio 
di klima, ta eksigí un aser- 
kamentu integrá ku ta duna 
prioridat na protekshon di 
naturalesa, 
independiente 
di energia, industria di tu- 
rismo duradero i un ekono- 
mia blou diverso. 
Pero mas importante ta 
ku esaki mester tin un es- 
fuerso konhunto kaminda 
paisnan ta traha huntu pa 
reforsá otro ku esfuersonan 
i determinashon. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djárason 3 ougùstùs 2022 


12.00 Herensia: 
Maria Pardo-Carlo 
13.00 Aki Boneiru: 
Simadan Doei i Chana 2017 
14.00 Herensia: 
Mario Jose Cicilia 
15.00 BAPA: 
Albertson Dorothea i Winfred Dania 
16.00 Herensia: 
Angel Salsbach 1 
17.00 AKI Statia: 
Sixto Penijn 
18.00 Herensia: 
Carmen Simmons-Nicholson 
19.00 BAPA: 
Bon Recycling 


20.00 Aktualidat: 
Wilma Nijland (Bolivia) 
21.00 Dokumental: 
Mundu Nobo Pa Tera Kora 
22.00 Herensia: 
Agatha Rijna-Beukenboom 
23.00 BAPA: 
Anthony Cecilia 


MI ALMA TIN SET DI 
DIOS 
Skritura: Salmo 63:1-8 


“O Dios, Bo ta mi Dios; ku tur seriedat lo mi buskaBo; mi 
alma tin set di Bo, mi karni ta anhelá na Bo, den un tera 
seku i yen di set, kaminda no tin awa.” 
Salmo 63:1(BS) 


Ken por biba sin awa? Nos niun! Awa ta un nesesidat pri- 


mordial di hende. Hende por bai algun dia sin kuminda, 


ma sin awa si ta imposibel. Den nos Skritura di awe nos ta 


wak kon Dios a pone David den un desierto pa asina Da- 


vid mira su nesesidat di awa spiritual. Den su tempu difísil 


el a rekonosé Dios pa ken E ta. El a alabá i bendishoná 


Dios Kende a sasia su set spiritual, e tabata stima Dios i 


a busk’E. Komo hende hopi biaha nos tambe ta den nese- 


sidatnan spiritual. Esei por ta: ansiedat, angustia, miedu, 


duda, desánimo, persiguishon, salbashon, ets. Nos por 


yega serka Dios i rekonosé nos nesesidat i set spiritual. 


Manera: pas, fortalesa, refugio, trankilidat, kompañerismo, 


ánimo, kurashi, amor, ets. Mi amigu, si bo alma tin set awe, 


buska awa bibu i abundante serka Esun ku so por duna 


bo esaki i lo bo no haña set nunka mas. “..., i esun ku kere 


den Mi lo no haña set nunka.” Juan 6:35 Si akaso bo no 


tin Kristu Hesus komo bo Salbador; hasi orashon na Dios 


i rekonosé ku bo ta un pekadó i ku ta e sanger di Hesus 


so por salba bo. Pidi Dios pa pordoná bo i E lo hasi esaki i 


duna bo e awa bibu. Hesus ke sasia e set di bo alma awe! 
Gilda Beukenboom-Sintjago 


Produkshon PGM 


KRALENDIJK -- Nos 
ta biba den un sosiedat di- 
versifi ká i kompleho ku 
representashon i partisi- 
pashon di diferente grupo 
di hende. E diversidat aki 
ta evidente den aspektonan 
manera orígen étniko, klase 
sosial, 
religion, 
abilidat 
físiko òf mental, género i 
tambe preferensia seksual. 
Pa nos por komprondé i 
relatá mihó na otro, ta nos 
responsabilidat 
i 
deber 
síviko pa informá nos mes 
tokante temanan ku ta di 
importansia pa hustamente 
e gruponan minoritario den 
nos pais. Ademas di infor- 
má nos mes, nos meta mes- 
ter ta pa krea un komunidat 
sigur, inklusivo, solidario i 
hustu pa un i tur. Asina nos 
por duna berdadero balor 
na e prinsipio di hustisia 
sosial, Daisy Coffi e di M21 
ta skirbi. 
Pa e motibu aki, se- 
gun Coffi e e ke para ketu 
na e tema di e lucha pa 
derechinan di e komunidat 
LGBTQ+. E siman aki a 
selebrá Amsterdam Pride, 
marchanan di orguyo òf 
Pride, ta manifestashonnan 
sosial di e movementu pa 


derechinan pa e komunidat 
LGBTQ+ i ta keda orga- 
nisá na diferente siudat rònt 
mundu. 


Tradishon 
E tradishon aki a ku- 
minsá na Merka komo un 
akto di rebeldia i protesta, 
pero awendia ta un repre- 
sentashon mundial di balor 
i búskeda di igualdat sin 
eksklushon. Un di e ophe- 
tivo prinsipal di e mani- 
festashonnan aki ta pa mus- 
tra i ekspresá ku orguyo e 
diversidat di orientashon- 
nan seksual i géneronan ku 
ta eksistí, pa laga mustra 
loke tradishonalmente ta 
reprimí i trese e realidat di e 
komunidat aki dilanti, Cof- 
fi e ta skirbi. 
Coffi e: “Ku e Pride ta 
otorgá tambe mas visibi- 
lidat na e komunidat LG- 
BTQ+. Personanan ku ta 
parti di e grupo aki por sinti 
liber di mustra nan mes 
manera nan ta sin miedu pa 
represhon òf kritiká sosial. 
Den e manifestashonnan 
aki miem bronan di e komu- 
nidat LBGTQ+ ta ripará i 
sinti ku nan no ta nan so i 
ku tin hopi hende, ku no ta 


LGBTQ+, ku ta stima nan, 
defendé nan, respetá nan i 
tin masha hopi hende pa 
ken nan ta importante.” 


Kambio di mentalidat 
Coffi e ta sigui, mani- 
festashonnan 
di 
orguyo 
LGBTQ+ ta di suma im- 
portansia tambe, pasobra 
nan ta yuda kambia men- 
talidat di hopi hende i krea 
un otro perspektiva. Pride 
simplemente 
ta 
eksigí 
kumplimentu i rèspèt pa ku 
derechinan fundamental. 
Ta importante pa bisa, di 
akuerdo ku e lider polítiko 
ta M21, ku for di e momen- 
to ku e tipo di akshonnan 
aki a kuminsá na aña 1969, 
tabatin avanse nan grandi 


kontra diskriminashon. 
Sinembargo, ainda ta 
eksistí hopi akto di odio i 
tin hopi pais kaminda kual- 
ke orienta shon seksual no 
tradishonal, no ta aseptá i 
asta ta konsiderá nan komo 
krímen ku ta keda kastigá. 
P’esei e lucha di e komu- 
nidat LGBTQ+ ta sigui, te 
ora ku por logra eliminá 
etikètnan i prehuisionan. 
Pa logra e kambio, kada 
perso na den nos komunidat 
mester para fuerte i defendé 
derechinan humano di kada 


siudadano, inkluso di e ko- 
munidat LGBTQ+, segun 
Coffi e. 
M21 ta para pa igualdat, 
inklushon i no diskrimi- 
nashon, nos ke garantia di 
tur e derechinan humano, 
nos ta duna i alabes eksigí 
trato igual pa i na tur hende, 
asina un sistema balansá ta 
funshoná bon, asina un isla 
òf pais mester ta, ku trato 
igual pa un i tur. 
Toleransia i rèspèt ta e 
yabi, segun Coffi e. 


Rèspèt, igualdat, inklushon i toleransia 
Pride: Lucha di derecho 

E siman aki a keda publiká ku 
ta bai sali un buki tokante bida 
i karera di Lodewijk D. Ger- 
harts. Un buki skirbí pa René 
Roders, basá riba loke Ger- 
harts mes a skirbi di su bida 
i karera. ‘De Memoires van 
Tatais’ ta den archivo di FuHi- 
KuBo. A base di e manuskrito 
aki René a kuminsá ku su in- 
vestigashon. 


*** 
Mi mester bisa ku mi tabata 
basta embolbí ku e investi- 
gashon ku René a hasi. Un 
investigashon bon hasí. El a 
konsultá hopi korant, doku- 
mento i otro material pa por a 
haña un imágen di e persona 
aki, ku tin alrededor di 40 aña 
morto kaba. Tambe el a papia 
ku hopi hende. 


*** 
Gerharts tabata embolbí den 
kantidat grandi di desaroyo 
ku a tuma lugá durante sigur 
50 aña na Boneiru riba tereno 
komersial, polítiko i hopi mas. 
Asta San Nikolas e tabata bis- 
ti. René a papia ku hopi hende 
pa haña informashon tokante 
Gerharts. Tambe ku su fami- 
anan, manera e dos yunan di 
LD. Ku Hugo el a papia promé 
ku su morto, miéntras e outor 
a biaha pa Hulanda pa papia 
ku Astrid. 


*** 
Loke ta haña hopi atenshon 
den e buki aki ta e supuesto 
embolbimentu di Gerharts den 
kasonan di inmoralidat den 
pasado, pa kua asta a per- 
siguié, hib’é Korte i konden’é. 
Den e parti aki di e buki, ku mi 
a lesa, ta bini bon kla dilanti te 
na unda polítika por yega na 
Boneiru. Inkreibel! E buki aki 
ta yuda ‘clear’ nòmber di LD 
Gerharts. 


*** 
E buki aki sin duda ta un at- 
kisishon importante pa nos 
historia skirbí. Por kompar’é 
un tiki ku e buki tokante Ju- 
lio Abraham. LD i Djul tabata 
aliado i despues enemigu 
polítiko feros di otro. Loke mi 
por sigurá ta ku e buki aki ta 
basá riba investigashon serio i 
profundo. René a tuma tur su 
tempu pa hasi investigashon 
i despues bai sinta tras di su 
kòmpiuter pa skirbi. 


*** 
Mi ta spera ku publikashon di 
e buki aki lo por yuda stimulá 
nos mes hendenan tambe pa 
kuminsá skirbi nos historia, 
skirbi biografi a i susesonan 
importante den nos historia. 


*** 


Djis promé ku avion lanta e ta sali na kareda 
Pasahero ta subi 
avion robes 


KRALENDIJK -- Dja- 
mars mainta riba e promé 
buelo di e kompania di avi- 
ashon di EZ-Air, kasi kla 
pa lanta buelo, un pasahero 
a sali na kareda baha for 
di e avion. Esaki a sosodé 
na Kòrsou. Den e dama su 
pasada pa baha for di e avi- 
on, el a bisa ku e no mester 
ta den e avion aki, sino un 
otro avion. 
E tabata riba e buelo 
EZ-Air Saab 7Z671, Kòr- 
sou pa Boneiru. Ta trata di 
un pasahero ku mester a bai 
Aruba. Tur kontròl i pro- 
seso tabata normal, sinem- 
bargo algu straño a sosodé. 
E dama pasahero no a tuma 
nota ku ta trata di un buelo 
pa Boneiru, tampoko esnan 
ku ta atendé ku pasahero 
a tuma nota ku e dama ta 
pertenesé na un otro avion 
ku otro destinashon. 
Kisas ta importante pa 
tende kiko a sosodé i si 
algu asina, apesar di e kon- 


tròlnan, por sosodé. Na e 
momentu ei tabatin un re- 
portero di BONERIANO 
ku a mira tur loke a sosodé 
i a saka potrèt di un di e dos 
avionnan di EZ-Air e main- 
ta, rumbo pa Boneiru. Tam- 
be a saka potrèt momentu e 
avion menshoná a yega Bo- 
neiru, por poko ku un per- 
sona inkorekto abordo. 


KRALENDIJK – Un se- 
ñora di riba 90 aña ta den e 
programa Herensia e siman 
aki na Bonaire.tv. 
Ta trata di Maria Pardo, 
nasé na Boneiru, pero bibá 
pa añanan kaba na Kòrsou, 
na unda e tim ku ta produsí 
Herensia a bishit’é. 
Maria, no opstante su 
edat haltu, ta físikamente 
bon di salú. Su memoria 
tambe ta tremendo. 
E ta hiba e televidente 


den tempu na tantu Kòrsou 
komo Boneiru, na unda el a 
pasa su infansia. 
Kompañá pa su lora ku 
ta blo grita purba inter- 
vení, Maria ta kompartí su 
bida, kosnan bunita, pero 
tambe ménos bunita ku el a 
pasa’den. 
E programa ta bai den 
aire djárason pa 12'or di 
mèrdia ku vários ripitishon 
durante tres dia na Bonaire. 
tv 


Maria Pardo den 
‘Herensia’ 

KRALENDIJK – “Boso 
kontribushon ta indispensa- 
bel pa yuda nos alsa kalidat 
di bida di nos tur aki na Bo- 
neiru i no laga ningun hen- 
de keda atras. Huntu nos lo 
por krea un Boneiru prós- 
pero, un Boneiru kaminda e 
prosperidat ta hustu repartí 
pa nos tur, un Boneiru di un 
komunidat 
multikultural, 
pero kaminda nos lo por 
kombibí ku otro den un for- 
ma harmonioso, respetando 
e balornan humano funda- 
mental di libertat, igualdat 
i fraternidat, konstruí riba 
e fundeshi di demokrasia 
i outogobernashon.” Esaki 
lider polítiko di M21, Dai- 
sy Coffie, ta skirbi e studi- 
antenan ku a biaha djaluna 
pa Hulanda. 
Awe boso ta bandoná 
boso kas, boso famia, boso 
amistatnan, boso Boneiru, 
en buska di horizontenan 


nobo na bienestar di boso 
desaroyo 
personal. 
Ora 
boso subi avion, ta nifiká 
fin di un temporada largu 
di esfuerso, energia i dedi- 
kashon di tur dia, ku boso 
a hinka den boso karera es- 
kolar aki na Boneiru. Sigur 
ku un sentimentu di gratitut 
primeramente na boso ma- 
yornan, pero tambe na tur e 
maestro i maestra ku tur dia 
di nobo a enkurashá boso 
pa hasi boso bèst en buska 
di lo máksimo den boso de- 
saroyo personal ku e meta 
pa konstruí un base sólido 
pa boso futuro, en buska 
di prosperidat i felisidat 
personal. Boso mayornan, 
maestro i maestra, a duna 
boso e rais, pero alabes e 
alanan pa un dia boso bula 
bai for di e neishi di kalor, 
kariño i amor di kas i pa 
para riba boso mes, Coffie 
ta skirbi. 


Propósito 
Coffie ta sigui, e éksito 
di boso futuro for di awe ta 
kompletamente den boso 
mes man. Ta boso a skohe 
pa un estudio ku lo hiba 
boso na un nivel mas altu. 
Ta boso a formulá pa boso 
mes e meta di boso bida. 
I ta boso ta konsiente ku 
nada lo mester stroba boso 
pa alkansá e meta ku boso 
a pone boso dilanti. Boso ta 
bai pe i punto. 
Coffie: “Mi palabranan 
di enkurashamentu ta salí 
for di mi kurason, komo 
mama ku tambe a pasa e 
eksperensia aki ku mi yu, 
pero tambe ku un dia den 
mi bida a sali for di e neishi 
di kalor, kariño i amor di mi 
hogar, en buska di mi desa- 
royo personal bandonando 
pa un temporada mi isla 
stimá. Mi a logra mi meta 
personal, pero alabes mi a 


regresá mi isla natal ku e 
propósito pa pone mi kono- 
sementu, mi eksperensia na 
servisio di mi komunidat i 
ku e konosementu i ekspe- 
rensia aki duna di mi parti 
pa trata huntu ku otro hasi e 
diferensia ku tantu nos ko- 
munidat mester.” 


Norma i balor 
Huntu ku otronan, segun 
Coffie, e tin e privilegio di 
ta parti di un Boneiru ku ta 
pará na komienso di un de- 
saroyo totalmente nobo. Un 
desaroyo di kual su éksito 
ta dependé primeramente 
di nos mes. Boso lo ta e ge- 
nerashon ku aki algun aña 
lo mester regresá pa sigui 
karga e desaroyo aki i hib’é 
na un nivel aun mas haltu. 
Un nivel di desaroyo ku lo 
ta fundá riba nos norma i 
balornan, nos kultura i na- 
turalesa outéntiko ku nos 
ta bendishoná kuné i ku ta 
hasi nos e isla tur parti di 
mundu gabá. E tera di solo 
i suave bientu di un kon- 
dukta tur parti di mundu 
apresiá. I ounke chikí ku su 
defekto ku nos tur lo sigui 
stima ariba tur kos. 
Coffie su mensahe ta, 
boso no ta esun di tur biá, 
esta bai i bolbe, pasobra bo 
isla mester di bo. E men- 
sahe ta ku miéntras boso 
ta preparando boso mes 
futuro, e huntu ku sobrá, lo 
mester krea e Boneiru ku 
ta warda boso ku brasanan 
habrí i ku lo krea e fasili- 
datnan nesesario pa boso 
regreso tin e garantia di ku 
boso lo por sigui krese riba 
boso propio isla i meimei 
di boso propio komunidat. 
Garantianan di trabou ku ta 
kuadra ku boso profesho- 
nalismo, 
oportunidatnan 
pa boso por tin boso propio 
tereno i fasilidat finansiero 
pa konstruí boso propio 
hogar i mas ku tur kos, e 
rekonosimentu i rèspèt pa 
boso dunando boso e par- 
tisipashon den e desaroyo 
di e futuro ku boso lo tin ku 
konstruí i karga. 
“Pa e mensahe aki no 


keda solamente na palabra, 
mi lo hasi mi esfuerso pa 
krea un netwerk ku boso i 
e otronan ku ainda no a re- 
gresá pa kontinuamente nos 
ta na altura di tur posibili- 
datnan ku Boneiru ta brinda 
boso i boso balor agregá 
pa Boneiru. E ta eksigí di 
boso parti tambe un partisi- 
pashon aktivo den desaroyo 
di nos isla, kaminda boso 
lo ta aktivamente kompar- 
tiendo boso konosementu 
i eksperensianan inovativo 
ku e mundu grandi ku boso 
ta bayendo aden ta desar- 
oyá. Boso lo tin e deber pa 
laga Boneiru tambe parti- 
sipá den e desaroyonan ei i 
no isolá nos for di restu di 
mundu,” Coffie ta skirbi. 


Kontribushon 
indispensabel 
Boso kontribushon ta 
indispensabel pa yuda nos 
alsa kalidat di bida di nos 
tur aki na Boneiru i no laga 
ningun hende keda atras, di 
akuerdo ku Coffie. Huntu 
nos lo por krea un Bonei- 
ru próspero, un Boneiru 
kaminda e prosperidat ta 
hustu repartí pa nos tur, 
un Boneiru di un komu- 
nidat multikultural, pero 
kaminda nos lo por kom- 
bibí ku otro den un forma 
harmonioso respetando e 
balornan humano funda- 
mental di libertat, igualdat 
i fraternidat, konstruí riba 
e fundeshi di demokrasia i 
outogobernashon. 
Coffie ta finalisá: “Laga 
e mensahe aki ta alabes un 
kompromiso ku nos ta sera 
ku otro i ku nos ta bai pe. 
Laga forsa spiritual, sa- 
biduria, perseveransia ta 
boso guia tur dia di nobo 
i mi ta konvensí ku éksito 
den boso kareda personal 
lo ta garantisá i ku boso lo 
ta e generashon nobo ku lo 
karga ku responsabilidat e 
Boneiru ku nos grandinan a 
krea pa nos. 
Pa aweró un bon biahe, 
un safe flight i te aki algun 
aña. Biba Boneiru.” 


Pa yuda alsa kalidat di bida 
Kontribushon studiantenan indispensabel 

Viyoma Construction 
N.V. 


ta buska 


- 3 metsla 


Pa mas inf. tel. 780-3698 


¡Gracias por haber respondido mi llamado!” 07/25 


Mensaje de la Virgen Maria Reina de 
La Paz desde Medjugorje 
hoy 25 de Julio de 2022 


"Queridos hijos, estoy con ustedes para guiarlos por el 
camino de la conversión porque, hijitos, con sus vidas pueden 
acercar muchas almas a mi Hijo. Sean testigos gozosos de 
la Palabra y del amor de Dios, con la esperanza en el corazón 
que vence todo mal. Perdonen a los que les hacen mal y 
caminen por la senda de la santidad. Los conduzco a mi 
Hijo para que Él sea para ustedes Camino, Verdad y Vida. 


Bakerij-Minimarket 
Las Tres Maria B.V. 


ta buska 


- 1 kòki 


Pa mas inf. tel. 701-1305 


KRALENDIJK 
-- 
E 
Komishon Supervisor di 
Protekshon di Dato Perso- 
nal BES (CBP BES) ta 
sigui ku ehekushon di su 
tarea legal, esta kòntròl 
di aplikashon di e lei di 
privasidat. Den kuadro di 
su tarea di supervishon e 
CBP BES resientemente a 
hasi un kòntròl na e orga- 
nisashon Island Finance 


Bonaire. 
E CBP BES a risibí 
vários notifikashon di ko- 
munidat lokal tokante pro- 
sesamentu di informashon 
privá na Island Finance Bo- 
naire. Segun mayoria noti- 
fikashon ta trata di interog- 
atorio di informashon privá 
serka kliente. Esaki a re- 
sultá den un investigashon 
segun e Lei di protekshon 


di dato personal BES (Wbp 
BES). 
E investigashon tabata 
dirigí riba kuater aspekto: 
e meta di e prosesamentu 
(artíkulo 7 Wbp BES), e 
fundashon legal i nese- 
sidat pa e prosesamentu 
(artíkulo 8 Wbp BES), e 
prinsipionan di prosesa- 
mentu, proporshonalidat i 
supsidiaridat i por último: 


Title: 
Administrative and Finance Assistant 
Job Requisition ID: 
221791 


Location: 
Bonaire, Bonaire, Netherlands Antilles 
Category: 
ADMINISTRATIVE SERVICES 


Description: 
Want to build a stronger, more sustainable future and cultivate your career? 
Join Cargill’s global team of 160,000 employees who are committed to safe, 
responsible and sustainable ways to nourish the world. This position is in 
Cargill’s protein and salt business, where we provide wholesome, high-quality 
food products to a wide range of customers, from foodservice operators and 
grocery stores to manufacturers and exporters. 


Job Purpose and Impact 
The Administrative and Finance Assistant will make independent decision 
regarding planning, organizing and scheduling of more complex administra- 
tive support. In this role, you will coordinate, integrate and implement as- 
signed administrative or staff functions. 


Key Accountabilities 
· 
Apply detailed knowledge of department operations and infrastructure, 
policies and procedures to perform moderately complex administrative 
processes. 
· 
Schedule and coordinate meetings, diaries, and travel arrangements. 
· 
Solicit, collect, and organize documentation and data to perform 
moderately complex data entry into one or more systems. 
· 
Plans, coordinates, and confirms logistics for more complex meetings 
and travel. 
· 
Provide assistance and training to lower-level employees. 
· 
Handle complex clerical, administrative, technical or customer support 
issues under minimal supervision, while escalating only the most com 
plex issues to appropriate staff. 
· 
Other duties as assigned 


Minimum Qualifications 
· 
High school diploma, secondary education level or equivalent 
· 
Minimum of four years of related work experience 
· 
Must be fluent in English, Papiamento, and Spanish 
· 
Must have working experience on Microsoft Office and QuickBooks 


Apply now 
https://jobs.cargill.com/job/Bonaire-Administrative-and-Finance- 
Assistant-Bona/751716902/ 


Or Email: nicole_salgado@cargill.com 


e garantia pa seguridat di 
informashon privá (artíkulo 
13 Wbp BES). 
Despues di e investi- 
gashon na e instituto di 
krédito i e revishon basá 
riba e Wbp BES, CBP BES 
a konkluí ku e instansia pa 
gran parti ta kumpli ku e 
normanan ankrá den lei i ta 
sumamente satisfecho ku e 


manera di prosesamentu na 
e instituto di krédito Island 
Finance. 
“Nos ta kontentu ku e 
bon kolaborashon ku Island 
Finance Bonaire i e manera 
rápido ku e organisashon 
ta trata na implementá e 
rekomendashonnan”, asina 
Roëlla Pourier, sekretaria 
di CBP BES, ta indiká. 


Fresh Market Station B.V. 
is op zoek naar 
hulpkok 


-minstens 3 jaar ervaring als hulpkok 
-kennis van het koken van mediterrane eten 
-engels en spaans taalsprekend is een pre 
Voor meer inf bellen naar 780-4507 


SPECIAL SECURITY SERVICES B.V. 
tin mester di 
1 tékniko seguridat elektróniko 
-pa instalashon i mantenshon di sistema di alarma, CCTV, 
acces conbtrelols 
-mester tin prueba di bon kondukta i ta fleksibel den orarionan 
di trabou 
-mester tin 2 anja di eksperensia 


Por yama 717-8125 of email: info@sssbonaire.com 


Fresh Market Station B.V. 
is op zoek naar 
hulpkok 


-minstens 3 jaar ervaring als hulpkok 
-kennis van het koken van mediterrane eten 
-engels en spaans taalsprekend is een pre 
Voor meer inf bellen naar 780-4507 


SPECIAL SECURITY SERVICES B.V. 
tin mester di 
1 tékniko seguridat elektróniko 
-pa instalashon i mantenshon di sistema di alarma, CCTV, 
acces conbtrelols 
-mester tin prueba di bon kondukta i ta fleksibel den orarionan 
di trabou 
-mester tin 2 anja di eksperensia 


Por yama 717-8125 of email: info@sssbonaire.com 


Jalvicar B.V. 


ta buska 
1 auto-lasser 


-1 aña di eksperensia i responsabel ku por traha 
den tim 


Pa mas inf. yama 717-3163 


Coral Casino Bonaire ta buskando 
DEALERS Edat 21+ 
*Coral Casino por duna training tambe pa por 
siña bira Dealer 
*Aplikante mester ta den posishon di un pasport 
Hulandes 
*Mester por domina e idiomanan: Papiamentu, 
Ingles, Hulandes i Spaño 
*Mester por presentá papel di ‘Bon Kondukta’. 


Pa mas informashon por pasa personalmente 
na Coral Casino durante orario di ofisina: 
djaluna pa djabierne 8’or mainta pa 5’or atardi 
òf por tuma kontakto ku nos via telefòn nr. 
717-4215 òf por manda nos un email na 
info@coralcasinobonaire.com 


CBP BES ta sigui ku kòntròl riba aplikashon di lei 


Island Finance ta atendé satisfaktoriamente 


ku lei di privasidat 

Awèl sí. Nan ta laga bo subi 
avion robes, ferfelu Tonchi 
Ojo....... 


Tonchi, mester wak bon 
awendia pa ora di subi a- 
vion 


+ 
LOKE TABATA NOTISIA 


KRALENDIJK – (2007) 
Manira Felix-Saleh, Urba 
Pourier i Jan Jonkman a 
keda nombrá e aña aki pa 
Gobièrnu di Boneiru komo 
siudadano di honor, en 
konekshon ku selebrashon 
di ‘Dia di Boneiru’ djárason 
mainta. Diputado Geral- 
dine Dammers, enkargá 
ku kultura, a entregá plakat 
na e tres siudadanonan di 
honor, ku kada un riba nan 
tereno, a sa di distinguí nan 
mes, yegando na optené e 
título importante aki, ku tur 
aña gobièrnu ta otorgá na 
personanan ku a sobresalí 
den nan trabou i bida. 
Manira Felix-Saleh a 
nase dia 13 di febrüari 
1927 na Boneiru for di 
mayornan libanes, ku a 
kuminsá hasi negoshi riba 
e isla aki. Nan tabatin nan 
tienda den Playa, na unda 
e yunan di e famia grandi 
aki tabata yuda nan mayor- 
nan. E úniko yu ku no ta- 
batin mag traha den tienda 
tabata Manira, komo ku e 
tabatin un kurason muchu 
bon. E tabata haña duele 
di e klientenan di ménos 
rekurso i tabata duna nan 
kos grátis for di e negoshi. 
Semper Manira, kende 
a kasa despues ku e ko- 
nosido Achi Felix, tabata 
konosí komo un hende ku 
kariño pa tur hende, sin 


distinshon. Tur hende ku 
pasa na nan kas por a kon- 
ta ku algu di kome, un kòfi 
mainta. Entre otro kunuke- 
ronan ku tabata bini Playa 
pa atendé nan asuntunan. 
Mèrdia te asta un kuminda 
kompletu nan por a haña. 
Monica Urbanita Pou- 
rier, kariñosamente yamá 
Urba, tabata e segundo si- 
udadano di honor ku a keda 
anunsiá djarason mainta. 
El a nase dia 4 di mei 1935 
den e bario Rincon. 
Urba Pourier a traha 
durante un periodo largu 
den enseñansa na skolnan 
básiko tantu na Boneiru 
komo Kòrsou. Banda di su 
trabou pagá komo maes- 
tra, den su ora liber Urba 
Pourier a yuda hopi mucha 
den nan estudio, dunando 
nan lès adishonal. Di 1973 
pa 1990 Urba Pourier a 
traha komo kabes di Papa 
Cornesschool na Antriol. 
Riba tereno di huben- 
tut Urba Pourier a sobre- 
salí pa su aktividatnan den 
Padvinderij. Asina e tabata 
fundadó di e grupo di AMG 
na Boneiru, di kua grupo e 
tabata lider tambe durante 
hopi aña. 
Na 1974 Urba ta figurá 
komo fundadó di e klup 
di dama Rinfa di Rincon. 
For di seno di e grupo aki 
a nase e inisiativa pa ku- 


minsá un krèsh pa yuda 
mamanan ku mester a bai 
traha pa gana nan pan 
di kada dia. E krèsh aki, 
Krèsh Bonbiní, ta eksistí 
ketu bai, awe manehá pa 
Fundashon Sosial Rincon. 
Jan Jonkman, nasé dia 
21 di mei 1937 na Hulanda, 
a studia teologia na Alema- 
nia, despues di kua el a 
traha dos aña komo pre- 
dikador den e pais ei. Na 
aña 1964 Jonkman a bini 
Boneiru pa remplasá Her- 
man Eggink komo domi di 


Iglesia Protestant. 
Na 1972 Domi Jonkman 
a bira predikador di Fort 
Kerk na Kòrsou. Banda 
di hubentut, riba e isla ei 
grandinan tambe a haña 
hopi atenshon di su parti. 
Entre otro el a funda un 
grupo di hende grandi bou 
di e nòmber di Kokolishi, 
ku regularmente tabata bai 
pasa dia pa Oleander. 
Na 1987 Jonkman a 
stòp di traha komo pre- 
dikador. El a drenta e 
kadena hudisial, trahando 


na Voogdijraad i Reclas- 
sering. Tambe el a lanta 
Fundashon Guia di Famia 
na Kòrsou, di kua e tabata 
promé direktor. Tambe el 
a yuda lanta e tipo di fun- 
dashon aki riba e otro isla- 
nan antiano tambe. 
Na 2002 Jan Jonkman 
a bini bèk Boneiru komo 
predikador di Iglesia Prot- 
estant, un tarea ku kua el a 
kumpli te dia promé di aprel 
e aña aki, momentu ku el 
a baha definitivamente ku 
penshun. 


KRALENDIJK – (2007) 
E eksposishon “Polyrhyth- 
mik”, organisá pa Suku 
Foundation otro siman na 
Kas di Arte, ta primintí di 
bira algu grandi atrobe. Es- 
aki Nicole Chirino, lider di 
proyekto di “Polyrhythmik”, 
a deklará. Suku Founda- 
tion ta organisá e aktividat 
aki pa segundo aña. Nicole 
Chirino den su trabou diario 
ta traha na ofisina di Sek- 
retario di Teritorio Insular di 


Boneiru, pero den su tem- 
pu liber ta dediká hopi at- 
enshon na arte. Atraves di 
Suku Foundation e ta haña 
oportunidat pa organisá e 
eksposishon di arte titulá 
‘Polyrhytmik’, den kuadro 
di ‘Bonaire Heineken Jazz 
Festival 2007’. 
Nicole Chirino ta kon- 
tentu di por bai usa su kual- 
idatnan organisatorio den 
e eksposishon aki, ku ta 
habri ofisialmente djarason 


dia 16 di mei, 5’or di atardi, 
na Kas di Arte. E eksposis- 
hon ta habrí tur e dianan 
ku e festival di jazz ta dura, 
pues dianan 17, 18, 19 i 20 
di mei. 
Di akuerdo ku Nicole 
Chirino, el a lanta hopi 
pegá na arte. Den su famia 
tin artista tambe. Ademas e 
ta kere ku den tur hende tin 
algu artístiko; solamente bo 
mester deskubrí na unda e 
ta i hasi ‘algu’ kuné. 


Siudadanonan di honor nombrá den konekshon 
ku ‘Dia di Boneiru’: 


Eksposishon 
“polyrhythmik” 

VAKATURA 


Mas informashon? 


Bishitá www.rijksdienstcn.com/vakatura 


ZJCN - Asistente di Asesoramentu Médiko 
SSO-CN - Konsehero di Alohamentu 
ZJCN - Kolaboradó di Maneho di Kuido/Servisio 
KPCN - Kolaboradó di Komunikashon 


Bo tambe ke traha pa RCN? 
Bo por solisitá pa e siguiente funshonnan: 


KRALENDIJK – E si- 
man aki Geotron Carib- 
bean a kuminsá ku un pre 
investigashon tékniko pa 
presensia di kueba i es- 
pasio hòl bou di e tereno 
di Aeropuerto Flamingo. 
Esaki ta komo preparashon 
riba un elaborashon di e 
masterplan di Aeropuerto 
Flamingo fase 1. Ku ayudo 
di téknika di electrical resi- 


sivity tomography (ERT), 
ta midi resistensia eléktriko 
bou di suela ku por kondusí 
na lugánan kaminda di pre- 
sensia di kueba. Esaki ta 
di importansia pa sa kiko 
ta e forsa di e suela pa por 
karga tantu e fundeshi i avi- 
on i kua eventual medida 
adishonal ta mester pa tin 
sufisiente forsa pa diseño e 
konstrukshon. 


Bou di tereno di Aeropuerto Flamingo 
Investigashon presensia 
di kueba 


Hopi studiante rumbo pa Hulanda 

Ayo Boehoudt ta di fakansi na Oropa. BONERIANO ta sigui’é 
den e diferente pais, siudat i kapitalnan ku e ta bishitando. E 
seri no ta den sekuensia, sino ta lòs for di otro. 


SIGUIENDO AYO SU FAKANSI 


Awe sí ta awe. Ora no ta 
bo dia, papel di tualèt muhá 
mes lo kòrta bo i laga bo mala- 
mente heridá. Awe tur biahero 
òf vakashonista ku nunka sa 
gusta, òf tin asko di biaha den 
un biahea òf tour organisá, ta 
bai haña más forsa den nan 
konvikshon. 
Ami nunka tabata tin nada 
kontra biahamentu den grupo, 
pasó hopi biaha ami no taba- 
tin otro alternativa. Mi a biaha 
bai vários pais mi so, pasobra 


tabatin amigu pa a risibí mi i 
keiru ku mi n'e pais anfitrion. 
Biahamentu den grupo tin 
más desbentaha ku bentaha, 
pero manera m'a bisa hopi 
bes, no tin otro opshon pa 
1001 motibu. Pa evitá ku e 
trein di plaser i biahe ta sigui 
move i e edat tambe ta sigui 
subi, mester tuma desishon 
di bai den grupo, sino ta keda 
sin bishitá sierto paisnan. 
Tur dia ta eksperensiá kos- 
nan ménos positivo den un 


grupo di biahe. Pero awe ta- 
bata ‘de remate’ fo'i promé ku 
e tour a inisiá mes. Hendenan 
ku a paga no dòriá dòsplaka, 
sino hopi plaka, mester para 
tende pregunta di kompa- 
ñeronan ku lo bai afektá nan 
tour i plaser sigur. Pregunta 
manera: “Ki ora ta bin bèk?" 
Esaki siendo ku ainda mester 
sali fo'i hotèl. "Ta den e bùs 
nos lo keda òf mester baha?" 
Ora e kontesta devastador kai 
pa nán, mesora ta sinti e ten- 
shon i tende murmuramentu. 
Ku un teror den e stèm mi 
ta tende: "Mester bai kana 
hopi?" Mesora e guia ku lo 
bai ku e tour ta kore plakia 
situashon i purba drecha kos, 
bisando ku ta djis mei ora lo 
kana i wak algun atrakshon." 
Pa ami i sigur mas hende 
tabata un tortura i desgustu 
total di tende e pregunta i 
kontestanan ku tabata un a- 
tentado den nos saku. Mas 
pió, zeta riba e kandela ta 

bira ora ku hostess di tour ta 
bisa ku esunnan ku no ke re- 
gresá 1'or, pues apénas 3 ora 
despues ku nos a sali pa ko- 
nosé e siudat, ku pa mayoria 
di nos tabata pa promé bes ku 
nos por keda den kaya i tuma 
un taksi bin kas. 
Pa e hostessnan lo mester 
ta un alivio i ménos molèster, 
pasó e grupo a hala un rosea 
di alivio awor ku a bini ku un 
‘solushon’ di ni karni ni piská 
pa esnan manera un ami, ku 
ke mira ‘waar voor mijn geld’. 
Mi ke servisio i un guia 
na drechi durante un tempu 
aseptabel pa e hopi plaka ku 
nos a paga. Mester a trese 
esnan ku ke bin hotèl bèk 
1or i e otronan ku tin mes un 
derecho mester a sigui keiru 
tantu ku bùs komo na pia, pa 
por a sera konosí ku e siudat 
asina interesante. 
Mi ta papiando di Buda- 
pest, kapital di Hungria. Mi 
por papia trankil di un estafa 
loke a pasa awe mainta, pero 
tambe na Roma algu similar, 
pero den otro forma, a tuma 
lugá. 


Mi fanátikonan riba fb i 
otronan lo ta bisando aktual- 
mente: "Ayo, pero ata bo tin 
asina hopi portrèt bunita di 
hopi sitio bunita." Pero esei 
tin di yama danki na mi mes i 
ningun otro hende. 
Mi ta asina fanátiko i vèrsá 
den biahamentu ku mi sa kon 
pa saka lo máksimo den tiki 
tempu, pero den un hansha 
i rapides ku tampoko no ta 
nòrmal. Vakashon mester ta 
trankil i ku sufisiente tempu 
pa mira i disfrutá di tur kos pa 
tur hende. 
No por tuma hopi plaka di 
hende i ta hasi lo mínimo du- 
rante dje tour. Tene na kuenta 
ku tur e pais i siudatnan ku nan 
atrakshonnan no ta propiedat 
dje touroperator i pió dje host- 
ess i e shofùr, komo trahadó 
pa e doño dje tour. 


Kliente ta rei i lo keda rei te 
den siglo di siglonan, AMÈN. 
Despues mi lo sigui amplia 
kiko a pasa i ta pasando. Awor 
sigui disfrutá di e imágennan 
bunita di BUDAPEST. 

KRALENDIJK -- Mo- 
joni’s Gift Shop a organisá 
un Spa Day di fakansi pa 
mucha, na Sentro di Bario 
Amboina, dia 10 di yüli di 
10’or di mainta pa 4’or di 
atardi. 
E aktividat tabata enserá 


tratamentu pa kara, pedikür, 
pintamentu, baile, desayu- 
no, lùnch, kosnan di boka 
dushi i seshon di potrèt. 
E aktividat tabata hopi 
edukativo pa e muchanan. 
Un total di 20 mucha muhé 
a partisipá na e aktividat i 


na fi nal nan e risibí unifòrm, 
‘goody bag’, un potrèt pa 
bai kas kuné i tambe cup- 
cake. Pronto Mojoni’s Gift 
Shop ta bai tin otro aktivi- 
dat pa mucha, debí ku nan 
tambe meresé akí na Bo- 
neiru. 


Aktividat di fakansi pa mucha 

KRALENDIJK 
-- 
Djaluna promé di ougùstùs 
e partisipantenan di Miss 


Bonaire a hasi un bishita na 
Kas di Kuido di Fundashon 
Mariadal, kaminda nan a 


partisipá na aktividatnan ku 
e grandinan i alaves a risibí 
informashon di kiko Kas di 
Kuido su meta ta pa grandi- 
nan i demensia. 
Miss 
Nikiboko, 
Mi- 
chell Emerenciana, Miss 
Playa Pabou, Maria Smeins 
i Miss Antriol, Caroline 
Porras, tabata presente i a 
saludá i sosialisá ku e gran- 
dinan i a hunga weganan 
sosial i kreativo i a presentá 
nan mes, den un programa 
tremendo hinká den otro 
dor di e guia di aktividat di 
Kas di Kuido. 


Partisipantenan Miss Bonaire 
a bishitá Kas di Kuido 


**Diskushon pisá atrobe 
na Parke Tului Domacassé. 
Tópiko: Kiko nos ta bisa, 
streif òf streik. Esaki ta un 
tipo di òmelèt krioyo. 
Diskushon tabata fuerte, 
algun hende, spesialmente 
di Sabana i Nikiboko, ta in- 
sistí ku ta streik. Algun otro 


di Playa Pabou i Rincon ta 
insistí ku ta streif. 
Nèt na e momentu ei un 
eksperto di kultura ta pasa 
den outo i drenta e disku- 
shon. E tambe ta insistí ku 
ta streik. 
Dikon mi ta puntra, pa- 
sobra mi mama a siñá mi 


esaki i el a pasa di historial 
oral. Esei tambe ta eksakta- 
mente mi splikashon di kon 
ami ta bisa streif. 
Kiko awor. Mi ta kere 
mihó laga esaki na boso 
mi amigunan di Facebook. 
Kiko boso ta bisa, streif òf 
streik. 


Streif òf streik 
Pa: Rudy Domacassé 

Rincon 
Schermer a skirbi di Felixiana: 
"Por konsiderá Felixiana komo 
un di e "matriarkanan" (opositor 
di patriarka!) di Boneiru, komo 
ku el a para na kabes di un famia 
i henter un generashon ku ta 
karga su fam. Ningun kaminda 
nos ta mira un tata pa dirigí des- 
tino di e famia aki, pero sí kada 
bes echonan di un mama disidi- 
du. No tin sufisiente palabra pa 
demonstrá esaki."E pueblo ka- 
tibu di Boneiru tabata establesé 
originalmente na Rincon. P'esei 
mester asumí ku Felixiana, ku 
tabata un katibu, tambe a lanta 
i biba den e bario aki. Un echo 
ta ku Felixiana sigur a nase riba 
suela di Boneiru komo katibu na 
1810. No ta sigur ku su mama, 
Fransisca Emerentiana, tambe 
a nase (1775) na Boneiru. 
Felixiana su otro rumannan 
tabata Batist (1893), Egidius Of 
Jilles (1802), Nicolaas Martis 
(1804), Pieter (1805), Hendrik 
(1806), Adriana (1809), Felixi- 


ana (1810) i Johannes (1813). 
Den su buki "Isla di Papa 
Comes" e outor, Pastor Nooy- 
en, ta trese e pensamentu ku 
Felixiana por ta yu di un tal de 
Palm. Kisas pa motibu ku dos di 
su rumannan a haña posishon 
di bomba i unu tabata karga e 
nòmber di Egidius. Kua de Palm 
ta keda un misterio. 


Sirbiente di pastor 
Na aña 1849 Felixiana ta 
haña trabou di sirbiente serka 
pastor di Playa, Pastor Be- 
mardus Smit, i despues Pader 
Basilio. Felixiana a haña 6 yu: 
Maria Louisa (1829), Johannes 
(1832), Eleuteria (1836), Amalia 
(1840), Nicolaas (1844) i Anna 
Christina na aña 1846. Nan tata 
tambe ta keda deskonosí. Tur 
buki di boutismo di Boneiru dje 
tempu aya a kima den e distur- 
bionan di 30 di mei 1969 na Kòr- 
sou. 
Ku un dedikashon pa libra su 
famia for di yugo sklabitut, Fe- 


lixiana ta logra kumpra libertat 
di tur su 6 yunan i por último ta 
kumpra su mes libertat tambe. 
E yunan a haña e siguiente 
famnan: Maria Louisa Wajamp- 
ibo, Johannes Merens, Amalia 
Filister, Eleuteria Emer, Nicolaas 
Filister i Anna Christina Emers. 
Felixiana mes ta haña e nòmber 
di Felixiana Merens. 
Despues di abolishon di 
sklabitut Felixiana ta biaha pa 
Kòrsou na aña 1869 i aya ta 
kumpra e fam De Palm p'e mes 
i tur su 6 yunan, plùs pa un yu 
di Maria Louisa, ku tabata yama 
Josephine Dorothea Elisabeth. 
Su yu mayó, Maria Louisa, a 
studia pa partera. Ta topa Ma- 
ria Louisa despues komo doño 
di diferente tereno i asta komo 
doño di katibu. 
Meskos ta sosodé ku Jo- 
hannes, ku a bira kapitan di 
barku i despues tambe doño 
di katibu. Amalia a bin kasa ku 
Eduard Schermer na aña 1860. 
Eleuteria a bira Sùr Marie Lucie, 
e promé sùr boneriano. 


Wajampibo 
Riba e lista di famnan nobo 
ku e yunan di Felixiana a haña 
ora el a kumpra nan libertat nos 
ta haña Maria Louisa ku e fam 
kopioso di Wajampibo. 
E fam straño aki no ta pas di 
ningun forma den e sistema di 
duna nòmber na eks-katibunan. 
E nòmber aki a pone ku mester 
a hasi mashá esfuerso pa yega 
na un solushon. 
Un posibel splikashon di e 
nòmber ‘Wajampibo’ ta ku e ta 
skonde un nòmber pa nos (un 
misterio?). 
Si lesa e nòmber aki kabes 
abou i di patras bini dilanti, òf 
simplemente mir'é den spil, 
anto por rekonosé e nòmber 
‘egidwelem’, ku kisas por ta bisa 
nos ku Maria Louisa su welo, 
pues tata di Felixiana Emeren- 
tiana, ta ‘Welem’, yu di ‘Egidius 
de Palm’. Ta esaki por ta e mo- 
tibu ku su mama, Felixiana, a 
para riba i logra tambe pa karga 
e nòmber di Felixiana de Palm. 


Hende 
Inlubidabel© 


E storia tras di Felixiana Emerentiana 
Drs. John Schermer a hasi un trabou enorme, impagabel, investi- 
gando famianan boneriano. Resultado di su investigashon ta riba 
e wèpsait www.bonairefamily.com. Aki bo ta haña sa orígen di bo 
famia, sea bo ta bini di katibunan di gobièrnu (rei), katibu partiku- 
lar (shon) òf hende libernan ku a biba na Boneiru. Na opinion di 
Schermer, "Felixiana Emerentiana (Emerenciana) ta un di e mama- 
nan ku por karga e título di ‘Mama Tera Boneiru’ ku tur su honor". 


Adrianus Emerenciana 
Alucio Emerenciana 
Juan Emerenciana 
Pablo Emerenciana 


Cancio Emers 


Servacius (Buchi Ang) 
Emers 


Desendientenan di Felixiana Emerentiana 


Juan de Palm 
Minguel de Palm 
Oscar de Palm 
Salomon Pedro 
de Palm 

ARUBA 
DEPORTE 


KRALENDIJK--Janiro 
“Sniperkid” 
Chatlein, 
djadumingu último a titulá 
kampion invikto di Rank- 
ing Biliart Bola9, esaki den 
sala di biliart di Kompleho 
Deportivo Jorge Nicolaas 
na Kaya Amsterdam. 
Djadumingu último ta- 
bata un dia ku hopi akshon 
den e deporte di biliart. 
Tabata un dia ku a hunga 
kuartfinal, semifinal i tam- 
be e gran final. 


Janiro Chatlein a yega 
final invikto despues di un 
ruta ku basta trabuko pero 
e la sa di pasa riba nan i bai 
final. 
Den final e la topa Mar- 
vin Abdul ku a yega final 
via e buèlta di pèrdèdó. 
Tabata un final ku a fi- 
nalisá ku e skor di 9-7 i asi- 
na Janiro ta bira kampion 
di Ranking Bola-9 djadu- 
mingu último den oranan di 
anochi den sala di bliart di 


Kompleho Deportivo Jorge 
Nicolaas na Kaya Amster- 
dam. 
Un danki ta bai na tur e 
fanátikonan ku a presensiá 
e gran final, danki tambe 
na DJ Borgonje i DJ Jarry 
pa e animashon durante 
wikènt tras di lomba. 
Ayera tabatin reunion pa 
pronto ranka sali ku wega- 
nan di Tim. 
Resultado 
Ranking 
Bola9. 


1. Janiro Chatlein. 
2. Marvin Abdul. 
3. Vladimir Mercera. 
4. Marnix Abdul. 
5/6 David Zhen. 
5/6 Charlton Thomas. 
7/8 Garino Molina. 


7/8 Gregory Frans. 
Pabien na e finalistanan 
ku a kai den premiashon di 
e Ranking bola-9. 
Riba potrèt kampion i 
supkampion Janiro Chatle- 
in i Marvin Abdul. 


KRALENDIJK--Den 
un entrevista ku nos tabatin 
ku sra. Siagnee Evertsz e 
siman aki, e señora aki to- 
kante Kiwanis Club, a bisa 
ku Kiwanis Club ta un gru- 
po basta yòn. 
Nan a keda instalá pa 
Kiwanis Aruba 25 sèpt 
2018. 
Djeinan tur kos a ku- 
minsá ku e mesun idea di 
Kiwanis Internashonal ku 
ta pa krea un mundu mas 
mihó pa mucha. 
E infoke di Kiwanis ta 
mucha di 0 te ku 17 aña. 
Esei ta nan grupo di in- 
foke. 


Esei tambe, kada bo- 
luntario, kada miembro ku 
ta parti di Kiwanis Club, 
ta pone tur nan ekspèrtisio, 
tur nan dinamismo, pa por 
sigui krea un Boneiru mas 
mihó, pasó nos no mag 
keha di e Boneiru ku nos ta 
biba riba dje, pero krea un 
Boneiru aun mas mihó pa e 
muchanan ku tei aworakí i 
pa e generashonnan ku tin 
ku bini. 
Esei pues ta e motibu pa 
kua nan ta organisá dife- 
rente aktividat, djisaki mas 
aktividat pa por yuda e 
muchanan aki, pero tur loke 
ta rondoná nan tambe. 


Entre otro nan ta hasi ak- 
tividatnan pa generá fondo 
dor di bende “breakfast” 
dia di Mama òf dia di Tata, 
adòrnonan masha bunita pa 
fiesta di Pasku. 
Esei tambe ta un aktivi- 
dat ku nan ta organisá pa 
krea fondo for di dje. 
Banda di dje tambe nan 
tin Klup 100, esei ta un 
idea nobo ku a surgi última- 
mente den e klup. 
E idea di esaki ta, pasó 
hopi bia ta aserká e mesun 
hendenan, e mesun kompa- 
nianan, pa sostené e klup. 
Por ta kompania no tin 
hopi ainda pero habitante 
si. 
Nos a pasa 20 mil habi- 
tante na hanchu kaba ta bai 
aki. 
Dia pa dia manera e kre- 
sementu di Boneiru ta bai, 
pues ta bai bin mas. 
Tin hopi ku talbes nos 
no sa mes ku nan ta eksistí. 
Ku e idea ei den nan 
mente, nan a krea e Klup di 
100 aki pa aserká kompani- 
anan i tambe individualnan 
ku ta kere den nan kousa i 
ta mira e nesesidatnan pa 
invertí, pa kontribuí pa un 
mihó Boneiru, un mihó 
mundu pa tur e muchanan 
ku ta biba riba mundu. 
Riba nos pregunta dikon 
ta yama e klup unu di 100? 
Sra. Siagnee Evertsz a 


bisa ku e montante di mas 
chikitu ku nan ta pidi kual- 
ke kompania òf persona pa 
sostené nan kuné pa aña ta 
100 dollar. 
Basá riba esei pues e 
nòmber Klup di 100 a sali. 
No t’asina ku momentu 
ku yega 100 nan ta sera, nò. 
Tampoko e no ta ku ta 
100 so bo mester kontribuí 
kuné. 
E minimal ta 100 pa aña, 
kada persona individual ta 
disidí si nan ke añadí algu 
mas na dje si òf nò. 
Banda di esei tambe nan 
a yega na e K-walk ku pa 
promé biá Kiwanis Club 
Bonaire ta bai organisá un 
kaminata, ku e intenshon 
pa rekoudá fondo, pa asina 
nan por sigui hasi e proyek- 
tonan ku nan ta bezig kuné 
kaba, tambe e proyektonan 
adishonal. 
Riba nos pregunta kua ta 
e bon kousanan, e kontesta 
tabata ku nan ta hopi. 
Ta kuminsá por ehèmpel 
ku temporada di Pasku, 
Dia di Mama ku ta un 
pakete kaminda ku tantu 
e beibi komo e Mama ta 
haña produktonan di promé 
nesesidat. 
Nan tin tambe e tempo- 
rada di kuminsá skol bèk, 
di kua nan tin e proyekto 
“tas pa skol” ku kontenido 
ku nan tin 3 aña kaba ta hasi 


esaki. 
Sèmper tin hende ku tin 
mester di ayudo adishonal, 
pa kua nan ta yuda nan ku 
tas kompletamente yená ku 
tur artíkulo pa skol aden. 
E grupo di infoke ta di 
0 te ku 17 aña, pues asta si 
nan ta bai Liseo, nan tambe 
por haña ayudo, no tin dis- 
tinshon. 
Esaki di akuerdo ku in- 
formashonnan ku sra. Siag- 
nee Evertsz a duna den 
entrevista ku nos tabatin 
kuné, esaki relashoná ku e 
kaminata ku Kiwanis Club 
Boneiru ta bai organisá dia 
28 di ougùstùs 2022. 
E kaminata aki ta pa un 
bon kousa. 
Kumpra bo karchi awó 
p’abo tambe bai kana i tene 
kurpa den kondishon i na- 
turalmente koperá pa un 
bon kousa. 
E kaminata ta kuminsá 
7or mainta na Fèlt di Snip 
na Kaminda Trai Montaña 
i despues di kana 6KM ta 
finalisá bèk na unda esaki 
a start. 
Durante ku mayornan ta 
den e kaminata, e mucha- 
nan ku no ke bai kana, ta 
keda na e sitio na Trai Mon- 
taña unda tin hendenan ku 
lo entretené nan ku wega- 
nan èts èts. 
Éksito na Kiwanis Club 
ku e kaminata aki. 


KRALENDIJK--Pa 
loke ta e partidonan di 
futbòl bálido pa e torneo 
Bonaire Day Cup 2022, 
despues di e partido djad- 
umingu último ku e partido 
entre e ekiponan SV Vespo 
i SV Juventus, partido ku 
SV Vespo a gana ku skor di 
2-1, e torneo ta sigui mañan 
djárason 3 di ougùstùs 8'or 
anochi den Stadion Anto- 
nio Trenidad na Rincon, 
ora ku e ekiponan Arriba 
Perú i SV Estrellas enfrentá 
otro. 
Despues di e partido aki, 
djabièrnè awó 5 ougùstùs 


2022, ta enfrentá otro e 
ekiponan SV Vespo i SV 
Young Boys. 
E ganador di e partido 
aki entre SV Vespo i SV 
Young Boys, djadumingu 
7 ougùstùs 2022 ta pasa pa 
enfrentá SV Real Rincon. 
Esakinan e partidonan 
ku falta ainda di Bonaire 
Day Cup. 
Nos ta deseá e ekiponan 
tur klase di éksito den e 
partidonan ku falta ainda di 
e eliminatorio pa yega na 
e ganador di Bonaire Day 
Cup 2022. 
Éksito.. 


Idea ta pa krea un mundu mas mihó pa mucha 
Kiwanis Club su infoke ta riba mucha di 0 te ku 17aña 


Janiro “Sniperkid” Chatlein kampion 
invikto Ranking Bola9 


Arriba Perú vs Estrellas 
awe nochi 

ARUBA 
ARUBA 


ORANJESTAD 
-- 
Prome 
Minister 
Evelyn 
Wever-Croes 
desde 
si- 
man pasa a tuma vacacion 
despues di basta tempo di 
trabounan intenso. Sinem- 


bargo, durante su vacacion, 
Prome Minister a tuma 
tempo pa dedica na dife- 
rente trabou y reunion entre 
otro pa e situacion financie- 
ro di nos pais. 


Desde Hulanda, e ta tra- 
hando hunto cu esnan con- 
cerni riba e nota di maneho 
financiero nobo, cu ta sti- 
pula e trayecto con Aruba lo 
sali di e debenan ocasiona 


pa e pandemia mundial. E 
nota di maneho aki lo yama 
Financieel 
Economisch 
Memorandum # 2. E conse- 
honan di IMF lo forma un 
base pa esaki asisti door di 
un entidad Hulandes. 
Ademas di esaki, Prome 
Minister a reuni tambe cu 
Secretario di Estado Ale- 
xandra van Huffelen y sr. 
Gradus di CAft pa traha 
riba e esfuersonan pa evita 
un aanwijzing. “Nos ta ha- 
ciendo locual ta nos alcance 
pa trece e trankilidad cu tin 
mester pa Aruba y pa no 
frena e progreso cu Aruba 


ta aden”. Prome Minister a 
duna di conoce cu e siman 
nos dilanti e lo sigui cu e 
deliberacionnan na Hulan- 
da. “Nos Gobierno ta tuma 
e retonan financiero hopi 
na serio, y si mester sacri- 
fica vacacion pa atende cu 
e retonan aki, mi ta haci’e”. 
Tambe Prome Minister 
a ricibi na Schiphol e gru- 
po di studiante cu a yega 
Hulanda pa continua nan 
estudio. Prome Minsiter ta 
gradici e opvangcommis- 
sies cu ta hopi entusiasma 
pa yuda nos studiantenan 
na Hulanda. 


ORANJESTAD -- Den 
weekend ultimo Minister 
di Naturalesa, Sr. Ursell A- 
rends, acompaña pa su Sra. 
a bishita diferente green- 
house di Cunucu Fresh. Aki 
por presencia con Cunucu 
Fresh, un compania neta- 
mente local dirigi pa Sr. 
Rudolf Arends, a inova den 
transcurso di tempo pa por 
mehora nan practica di a- 
gricultura local. 
Cunucu Fresh durante 
ultimo tempo a expande 
y tin diferente greenhouse 
unda ta planta diferente 
tipo di berdura. Sigur un 
proyecto sumente intere- 


sante unda cu ta haci uzo di 
e sistema hidroponico (“hy- 
droponics”). 
Hydroponics, un meto- 
do unda ta crece mata sin 
mester di suelo, tambe ta 
uza menos awa cu sistema 
tradicional di planta den 
suelo. Banda di esaki e ta 
laga e mata crece mas liher 
y tambe subi su produccion 
di berdura of fruta. 
Tin demanda pa pro- 
ductonan local. Minister 
Arends hunto den comber- 
sacion cu e director a toca 
e tema: Con gobierno por 
yuda agricultura miho? 
Un di e sugerencianan – 


cual Minister Arends con- 
hunto cu Santa Rosa kier 
bin cu’ne – ta un pa certi- 
ficacion pa productonan lo- 
cal. Asina tin un seyo cu por 
asegura e calidad di cada 
producto cu ta wordo bendi 
riba mercado local, y tambe 
pa productonan pa expor- 
tacion – algo cu ta actual- 
mente dificil pa falta di di- 
cho certificacion. E ultimo 
aki ta crea e oportunidad pa 
nos agricultornan local por 
cuminsa exporta nan pro- 
ductonan tambe, habriendo 
porta pa mercadonan nobo 
y hopi mas grandi. 
Minister Ursell Arends 


ta gradici Cunucu Fresh 
pa a habri nan porta pa su 
bishita y kier a desea nan 
tur clase di exito y cu por 
conta cu e sosten di dje y 
di Gobierno di Aruba pa 


tuma e sugerencianan den 
consideracion y sostene 
iniciativanan manera esaki 
activamente. “Nos lo sigui 
desaroya nos siguridad di 
alimentacion”. 
Desde Hulanda prome minister ta dedica 
na diferente trabou y reunion 


Minister Ursell Arends: 
Ta sigui combersa cu 
agricultornan 

ORANJESTAD -- Dia- 
mars 
mainta 
Minister 
Glenbert a reuni cu Sin- 
dicatonan hunto cu WEB, 
ELMAR y Utilities riba e 
ahuste recien di prijs di awa 
y coriente. 
Manera nos tur por cor- 
da, 30 di juni ultimo unila- 
teralmente WEB a anuncia 
aumento di tarifa di awa, 
cual ahuste lo a keda in- 
troduci 1 di juli ultimo. E 
anuncio aki a wordo re- 
chasa categoricamente pa 
Gobierno di Aruba unda cu 
e mandatario encarga cu E- 
nergia a duna su instruccion 


pa pospone e introduccion 
aki. E instruccion a splica 
tambe cu e punto di salida 
mester ta un tarifa mas so- 
cialisa cu reparticion husto. 
Conhuntamente cu Mi- 
nister di Economia, Geof- 
frey Wever, a yega na un 
structura nobo di tarifa pa 
WEB y pa ELMAR cual a 
wordo aproba pa Conseho 
di Minister. E reparticion 
aproba tabata social, pa 
esunnan di menos recurso 
wordo menos afecta pa e 
ahuste aki. Na mes mo- 
mento Gobierno a dicidi cu 
e prijsnan nobo lo wordo 


reevalua dentro di 6 luna 
atrobe. 
Sindicatonan a expresa 
nan 
preocupacion. Awe 
mainta encabesa pa Mini- 
ster Glenbert Croes a sinta 
cu sindicatonan hunto cu 
director di WEB, ELMAR 
y Utilities. E mandatario a 
considera e reunion hopi 
constructivo, fructifero y 
franco. E discusionnan ta- 
bata hopi abierto y franco. 
Di parti di Sindicatonan a 
haci un apelacion na WEB 
pa reevalua e structura nobo 
di tarifa pa hacie mas so- 
cial ainda. E mandatario a 


apoya e peticion aki. WEB 
di su banda tambe tabata 
habri pa bay haci e eherci- 
cio interno pa reevalua un 
structura aun mas social 
unda cu esunnan di menos 
recurso ta wordo menos af- 
ecta, miho beneficia. Mane- 
ra Minister Glenbert Croes 
a expresa, ningun Gobierno 
kier aumenta ni awa ni cori- 
ente ni gasolin. Pero e guera 
di Rusia/Ukraina a gara 
mundo di sorpresa cu a oc- 
asiona un aumento drastico 
na nivel mundial di prijs di 
petroleo. Y apesar cu desde 
januari ultimo WEB y EL- 
MAR tabata pidi pa aumen- 
ta e tarifanan, e mandatario 
no a permiti esaki, pasobra 
mescos cu e pandemia a 
afecta e companianan aki, 
el a afecta nos pueblo se- 
veramente. Apenas Aruba a 


drenta aña di recuperacion 
pa cual e mandatario kier a 
brinda nos pueblo e espacio 
pa recupera y para bek riba 
pia. Pero ora cu na luna di 
februari e guera entre Ru- 
sia y Ukrania a cuminsa, 
esaki a afecta solvencia di 
nos companianan estatal 
barbaremente. Asina mes e 
mandatario a keda pospone 
e aumento. Pero ta yega un 
momento cu como Gober- 
nante bo mester ta respon- 
sabel den bo maneho cual 
ta conta pa nos pueblo pri- 
mordialmente, pero tambe 
pa existencia di nos compa- 
nianan estatal. 
Importante ta cu a logra 
pone WEB, ELMAR y 
Utilities bek na mesa pa aki 
dos siman bin cu un reeva- 
luacion cu un proposicion 
ahusta. 


Den reunion cu Sindicatonan ayera mainta 
Minister Glenbert Croes un biaha mas ta 
pone WEB, ELMAR y Utilities na mesa 


ORANJESTAD -- Auto- 
ridadnan policial a sigui cu 
diferente control den fin di 
siman caminda entre otro 
a detene un chauffeur pa 
motibo cu su nivel di alco- 
hol tabata demasiado halto 
mientras cu den un otro ac- 
cion di control, polisnan a 
confisca sigaria y saco di 
plastic cu marihuana aden. 
Durante di un control na 
altura di caminda grandi di 
San Nicolas pa Oranjestad, 


na altura di New Winter 
Garden Supermarket, polis- 
nan ta para un auto Nissan 
Marchi color bruin pa un 
control. Ora cu e chauf- 
feur a para e auto, a pidi su 
cooperacion pa e supla den 
aparato di Alco Sensor IV 
y loke el a haci tambe pero 
e nivel di alcohol den su 
aliento a supera e nivel per- 
miti y mesora a informa e 
homber cu e lo keda deteni 
segun articulo 5, lid 2 di e 


Landsverordening Wegver- 
keer y el a ser transporta pa 
warda di polis. 
Algun ora despues ban- 
da di 4’or di diadomingo 
marduga, durnate di otro 
control cu a wordo haci 
banda di Lekker Restau- 
rant, polisnan ta mira tres 
homber sinta bou di un 
mata di kwihi, humando si- 
garia pero a bin resulta cu e 
holo di e sigaria tabata holo 
di marihuana. 


Mientras cu e polisnan 
tabata 
stacionando 
nan 
auto, por a ripara c’un di e 
homber nan aki di inicial K, 
con e ta hala un trek di un si- 
garia y despues ta benta es- 
aki afo. Polisnan a informa 
e tres personanan cu nan lo 
efectua un control preven- 
tivo riba nan curpa y paña y 
riba e homber di inicial C, a 
bin haya un saco di plastic 
den cual tabatin yerba cu ta 
parce marihuana mientras 


cu riba paña di e homber F 
tambe polisnan a bin haya 
un sigaria di marihuana, 
pero e mesun persona aki a 
informa polisnan cu den su 
auto e tin 5 gram di mari- 
huana cu ta pertenece na 
propio uso. Tur esakinan a 
keda confisca mescos otro 
aparatonan cu ser uza na 
momento di lora of traha 
un sigaria di marihuana y 
esakinan a ser deposita na 
warda di polis na Noord. 


Chauffeur deteni pa buracheria y 
marihuana confisca 

WILLEMSTAD--Den e 
periodo di 25 pa 31 di yüli 
2022, polis a registrá i a 
analisá e siguiente aktivi- 
datnan kriminal. 


Atrako 
Den e periodo ariba 
menshoná tabatin tres kaso 
di atrako. Esakinan a tuma 
lugá riba respektivamente 
djaweps 00.30’or, djasabra 
02.20’or i 00.20’or. E si- 
tionan tabata Kanga, Win- 
ston Churchillweg i Ber- 
mudaweg. 


Ladronisia di vehíkulo 
Den e periodo aki taba- 
tin tres notifikashon di la- 
dronisia di outo. A hòrtá e 
vehíkulonan aki for di lugá 
di stashoná outo na e.o. 
Dreams Hotel i Seru Bot- 
telier. Den dos kaso a bai 


ku un Mitsubishi Lancer i 
un Kia Cerato. 


Kiebro den kas 
Polis a registrá dos 
kiebro den kas di kua may- 
oria tuma lugá 07.30’or 
i 20.39’or riba djaluna i 
djárason. Malechornan a 
penetrá dor di kibra kandal 
i den e otro kaso kibra ben- 
tana di e kas. E kiebronan 
aki a tuma lugá den Cama- 
liaweg, Kaya Abeha, Mon- 
taña Rey i Trinidadweg. 


Kiebro den negoshi 
Den e periodo aki no a 
registrá ningun kiebro den 
negoshi. 


Kiebro den/na outo 
Tabatin shete kiebro den 
outo, ku a tuma lugá riba 
djárason, djaweps, djabièr- 


nè i djadumingu i mayoria 
a tuma lugá entre 02.00’or i 
03.45’or. 
E método ku mas e 
malechornan a usa tabata di 
kibra bentana di patras.Si- 
tionan na unda a kibra na e 
outonan tabata Baya Beach, 
Jumentoweg, Kanga, Playa 
Canoa i Winston Churchill- 
weg. 


Violensia relashonal 
Polis mester a atendé 
seis kaso di violensia re- 
lashonal, di kua mayoria a 
tuma lugá durante di henter 
siman. Mayoria di e kaso- 
nan aki a tuma lugá entre 
16.00’ i 17.00’or. E árean- 
an kaminda ku polis mester 
a duna asistensia pa e tipo 
di violensianan aki, tabata 
for di Koraalspecht te ku 
Souax Oost. 


Amsterdam/ Willemstad 
– Desperdisio di plèstik i 
sushi riba kaya ta forma un 
desafío grandi riba Kòrsou. 
Kòrsou tin mas desperdisio 
di plèstik ku por akapará. 
Landfill tin un sobrekargo 
supstansial i sigun predik- 
shon, lo yega su límite den 


2025. Pa e motibu aki TUI 
Care Foundation, Green 
Phenix i Mambo Beach a 
uni forsa den e proyekto 
aki pa logra un Kòrsou mas 
limpi. Na Mambo Boule- 
vard lo tin diferente baki 
pa kolekta sushi. Segui- 
damente e sushi ta bai na 


un edifisio di resiklashon i 
ta kombertí e plèstik den 
produktonan atraktivo. E 
fábrika chikitu ta brinda 
empleo pa personanan lo- 
kal . Nan ta guia turistanan, 
informanan tokante e ak- 
tividatnan ku ta tuma lugá 
i alabes konsientisá nan di 
e desafio mundial di polu- 
shon de di plèstik. 
Kada dia di nobo ta kole- 
kta kantidat grandi di sushi 
na Mambo Beach. Anteri- 
ormenre no tabata separá 
e sushi i al final tur tabata 
terminá na landfill. Danki 
na e proyekto nobo aki, 
bòternan di plèstik i bleki- 
nan di aluminio lo wòrdu 
kolekta na 6 diferente pun- 
to di resiklashon na Mambo 
Boulevard. Green Phenix ta 
esun ku ta resiklá e sushi i 
ta traha produktonan nobo. 
E medidanan sosial aki no 
ta pa solamente rekohé e 


sushi, sino tambe surti e 
sushi ku depositá den sobrá 
bakinan. Di e manera aki 
nan ta skohe sushi ku por 
wòrdu re-usá pa produk- 
tonan nobo. Prinsipalmente 
despues di diferente fiesta 
riba playa, lo bai tin lote- 
nan grandi di sushi. Separa- 
mentu di sushi den su tota- 
lidat ta di suma importansia 
i meresé mas atenshon po- 
sibel. 
Biaheronan 
i 
abitan- 
tenan ku interes den durabi- 
lidat i produktonan úniko, 
por bishitá e fábrika chikitu 
di Green Phenix. Nan lo 
haña guia i splikashon to- 
kante e proseso kolorido di 
resiklashon di plèstik. Un 
guia lo mustra e proseso 
kompleto, kuminsando fo’i 
e surtimentu di sushi, te e 
fabrikashon di suvernirnan. 
Durante e guia edukativo 
aki, ta konsientisá bishi- 
tantenan di e importansia 
di redukshon di sushi i nan 
lo risibí tepnan práktiko ku 
nan por apliká. 
Alexander Panczuk, di- 
rektor ehekutivo di TUI 
Care Foundation: ‘’ Tantu 
stimulashon i konsienti- 
sashon di biahenan di du- 
rabilidat, komo e sosten 
di komunidatnan lokal, ta 
forma e núkleo di e trabou 
ku TUI Care Foundation ta 


hasiendo. E inisiativa aki 
tin komo meta pa solush- 
oná e problema di polushon 
di plèstik i pa konsientisá 
bishitantenan i komunidat 
kon nan por yuda tene e 
isla limpi. Alabes e ta krea 
oportunidat di empleo pa e 
komunidat lokal i ku esei ta 
un bon ehèmpel di kon tu- 
rismo por trese un kambio 
positivo na un destinashon 
turístiko.’’ 
E proyekto ta forma 
parti di e programa nobo di 
Destination Zero Plastic di 
TUI Care Foundation, ku 
tin komo meta pa aportá 
na solushon pa e problema 
mundial di polushon di 
plèstik. 
E programa ta stimulá 
re-uso di plèstik i ta sostené 
inisiativanan ku ta produ- 
sí produktonan original i 
atraktivo. Di e manera aki 
e programa ta brinda opor- 
tunidatnan di empleo,den e 
fabrikanan di resiklashon 
lokal. 


Green Phenix 
Green Phenix ta un em- 
presa ku ta enfoká riba 
kreashon di un ekonomia 
sirkulatorio den Karibe. 
Sushi di plèstik ta wòrdu 
rekohé i ku teknologia ino- 
vativo ta transformá esaki 
den produktonan durabel. 


Análisis di krímennan di 
impakto haltu 


TUI Care Foundation i Green Phenix 
ta lansa proyekto pa ‘upcycle’ sushi 

STATIA/SABA/ST. MAARTEN 
Karnaval di Statia, bunita, 
kolorido i yen goso 
(Foto: Alida francis) 

